stanford-oval/wikipedia huggingface dataset:
เครือข่ายโทรทัศน์ดาวเทียมเอ็มคอท
เกร็ดข้อมูล

เว็บไซต์เอ็มคอตทีวี ยังไม่มีให้บริการบนเว็บไซต์ ปัจจุบันยังสามารถรับชมรายการสดบนเว็บไซต์ของ อสมท.
วันที่ 23 ตุลาคม พ.ศ. 2552 ช่องรายการ MCOT Variety Channel จะเปลี่ยนชื่อไปเป็นช่อง MCOT Asean TV แต่จะเปลี่ยนรูปแบบมาเป็นรายการโทรทัศน์ของคนอาเซี่ยน ที่ออกอากาศทาง MCOT2 ขณะที่ช่อง MCOT1 จะเปลี่ยนชื่อไปเป็นช่อง MCOT TV แต่จะเปลี่ยนรูปแบบมาเป็นช่องข่าวและรายการต่างๆจาก อสมท พร้อมกันนี้ได้ยกเลิกช่องรายการ MCOT1 ผ่านทางจานดาวเทียม C-Band แต่ช่อง MCOT1 เหลือเพียงช่องทางเดียว คือทางทรูวิชั่นส์ ช่อง78 เท่านั้น ต่อมาวันที่ 12 มกราคม พ.ศ. 2553 ทางทรูวิชั่นส์ได้ทำการเรียงช่องใหม่อีกครั้ง ส่งผลทำให้ช่อง MCOT TV และ MCOT2 ต้องย้ายไปออกอากาศทางช่อง 98-99 จากนั้นวันที่ 1 มิถุนายน พ.ศ. 2553 ทาง อสมท ได้ย้ายส่งสัญญาณไปอยู่ดาวเทียม Thaicom 5 C-Band และย้ายไปอยู่ความถี่ใหม่คือ 3520 H 15625 จากนั้นวันที่ 1 กรกฎาคม พ.ศ. 2553 ทางสถานีโทรทัศน์ผ่านดาวเทียมเอ็มคอทได้เปลี่ยนชื่อเป็น MCOT Network พร้อมกับการเปลี่ยนค่า Symbol Rate ใหม่เป็น 3520 H 20000 รวมทั้งมีการเพิ่ม5ช่องรายการซึ่งเป็นช่องที่ผลิตร่วมกับที่อื่นอีกด้วย ทั้ง Farm Channel , Miracle , M Channel , Cartoon Club Channel และ T-Sports Channel
ทั้งนี้ ตราสัญลักษณ์ที่สถานีฯ ใช้ในระหว่างการออกอากาศ เป็นตัวอักษรภาษาอังกฤษ MCOT1 และ MCOT2 ปรากฏอยู่มุมบนซ้ายของจอภาพ เริ่มใช้ตั้งแต่วันทดลองออกอากาศ ปลายเดือนกุมภาพันธ์ พ.ศ. 2550 จนกระทั่งวันที่ 21 ตุลาคม พ.ศ. 2551 ตราสัญลักษณ์ของช่อง MCOT2 จะเป็นเป็นตราสัญลักษณ์ของช่อง MCOT Variety Channel จากนั้นวันที่ 9 กันยายน พ.ศ. 2552 เมื่อเปิดเพิ่มช่องใหม่คือ MCOT HD จะมีตราสัญลักษณ์ของช่อง MCOT HD ปรากฏอยู่มุมบนซ้ายของจอ ที่ออกอากาศทางช่องใหม่อีกด้วย ต่อมาวันที่ 23 ตุลาคม พ.ศ. 2552 สัญลักษณ์ของช่อง MCOT Variety Channel จะเปลี่ยนเป็นตราสัญลักษณ์ของช่อง MCOT Asean TV แถมด้านล่าง มีคำว่า www.aseantv.net อยู่ด้านล่างของโลโก้ ปรากฏอยู่มุมบนซ้ายของจอเช่นกัน และล่าสุดในวันที่ 1 กรกฎาคม พ.ศ. 2553 หลังจากสถานีโทรทัศน์ผ่านดาวเทียมเอ็มคอท ได้เปลี่ยนชื่อเป็น MCOT Network แล้ว ทำให้ MCOT ได้เปิดเพิ่มอีก5ช่องใหม่ ซึ่งตราสัญลักษณ์ที่ใช้มี2อัน ได้แก่ โลโก้ช่องรายการ MCOT Network จะปรากฏอยู่มุมบนซ้ายของจอ ขณะที่มุมบนขวาของจอ จะมีโลโก้แต่ละช่องรายการอีกด้วย
ดูเพิ่ม

อสมท
ช่อง 9 เอ็มคอตเอชดี
แหล่งข้อมูลอื่น

บริษัท อสมท จำกัด (มหาชน)
เอ็มคอตวัน เก็บถาวร 2015-06-28 ที่ เวย์แบ็กแมชชีน
เอ็มคอตเวิลด์ เก็บถาวร 2016-12-14 ที่ เวย์แบ็กแมชชีน
| ด ค ก ช่องโทรทัศน์ผ่านระบบเคเบิล ระบบดาวเทียม และอินเทอร์เน็ตในประเทศไทย |
| --- | --- |
สารคดี:  ทรูเอ็กซ์พลอร์  สำรวจโลก 
กีฬา:  ทรูสปอร์ต 
ดนตรี:  ไทไชโย 
ละครชุด:  ทรูซีรีส์  ทรูเอเชียนซีรีส์ 
ภาพยนตร์:  ทรูมูฟวีฮิตส์  ทรูไทยฟิล์ม 
รายการสำหรับเด็ก:  บูมเมอแรง  ทรูสปาร์กเพลย์  อนิพลัส  เน็กซ์ คิด 
บันเทิง:  ทรูเอ็กไซต์  ทรูเรียลิตี 
ปกิณกะ:  ไม่มีช่องออกอากาศ 
การศึกษา:  สถานีวิทยุโทรทัศน์เพื่อการศึกษา  สถานีวิทยุโทรทัศน์การศึกษาทางไกลผ่านดาวเทียม  อาร์ยูทีวี  เอสทีโอยูแชนเนล  อาร์เอสยูวิสดอมทีวี  บีทียูทีวี 
ศาสนา:  ธรรมะทีวี  ทีวีมุสลิม  ทีบีซี 
ภาษาต่างประเทศ:  เอ็นบีทีเวิลด์ 
การเมือง:  วอยซ์ทีวี  นิวส์วัน  สถานีสุวรรณภูมิ  เอ็มวีทีวีแชนแนล  พีซทีวี  ไทยไทแชนแนล  ท็อปนิวส์ 
ในอดีต:  เอเอฟ แชนแนล  มะจังทีวี  เอเอสทีวี  กรีนแชนแนล  แอ็กซ์แชนแนล  จีเอ็มเอ็ม มิวสิค  อาร์เอสสปอร์ตลาลิกา/ซันแชนเนล  ช่อง 6  สาระแนแชนแนล  เจเอสแอลแชนแนล  บางกอกซิตีแชนแนล  ทีแชนแนล  มีเดียส์นิวส์ แชนแนล  ไทยอาเซียนนิวส์เน็ตเวิร์ค  อินแชนแนล  อาเซียนทีวี  พีทีวี  สถานีประชาธิปไตย/สถานีประชาชน  จีทีเอชออนแอร์  แบงแชนแนล  เอ็มคอตวัน  ดีเอ็มซี  ตูนแชนแนล  จีเอ็มเอ็มสปอร์ต  ซีทีเอช สเตเดียม  ซีทีเอช สปอร์ตส สปิริต  ทีนิวส์  สยามสปอร์ตแชนเนล  ทูนามิ  แอนิแมกซ์  ช็อคโกแลตทีวี  มันนีแชนแนล  แก๊งการ์ตูนแชนเนล  ทรูสปาร์กจัมพ์  ดีเอ็นซี  ทีวี 24  แฟนทีวี  ยูแชนแนล  สบายดีทีวี  เพลินทีวี  ช่อง 2  ทรูเฮฮา  ทรูมิวสิก  ไทยไทยแชนแนล  เวรีทีวี  แชนแนลวีไทยแลนด์  เอ็มคอตเวิลด์  ยูทูเพลย์ทีวี  ป๊อปทีวี  ทีสปอร์ตส  เอ็มแชนเนล  ตูนนี่  ตูนตูน  ทีวีจ๊ะทิงจา  เบบี้ทีวี  ไทยทีวีโกลบอลเน็ตเวิร์ก  มิราเคิล  เอ็มวีทีวีแฟมิลี  พีเอสไอ สาระดี  ทรูอินไซด์  การ์ตูนคลับแชนเนล 
โลโก้ช่องรายการเอ็มคอตเอชดี
Identช่องรายการเอ็มคอตเอชดี
พล ตัณฑเสถียร

| พล ตัณฑเสถียร |
| --- | --- |
พลในงานยิ้มสยาม โซไซตี้ แชริตี้ ลานพาร์กพารากอน
สารนิเทศภูมิหลัง
ชื่อเกิด: พล ตัณฑเสถียร
เกิด: 1 เมษายน พ.ศ. 2514 (53 ปี) จังหวัดพระนคร ประเทศไทย
อาชีพ:  นักแสดง  นักร้อง  พิธีกร  นายแบบ  คอลัมนิสต์  เชฟ  นักเขียน  นักธุรกิจ 
ปีที่แสดง: พ.ศ. 2539–ปัจจุบัน
รางวัล
พระสุรัสวดี: ดาวรุ่งฝ่ายชายยอดเยี่ยม  พ.ศ. 2539 – คู่กรรม 2
พล ตัณฑเสถียร (เกิด 1 เมษายน พ.ศ. 2514) ชื่อเล่น พล เป็นนายแบบ นักแสดง นักร้อง และคอลัมนิสต์ชาวไทย มีผลงานการแสดงที่มีชื่อเสียงเช่น คู่กรรม เมื่อปี พ.ศ. 2539
ประวัติ

จบการศึกษาระดับปริญญาตรีจาก คณะนิติศาสตร์ มหาวิทยาลัยธรรมศาสตร์
ปัจจุบันได้ผันตัวเองไปเป็นเชฟและเปิดร้านอาหารของตัวเองที่ชื่อว่า Spring & Summer สุขุมวิท ซอย 39 และร้านอาหาร Wicked สยามสแควร์วันในปี พ.ศ. 2559
ผลงาน

| ปี พ> ศ | เรื่อง | รับบทเป็น | ออกอากาศ |
| --- | --- | --- | --- |
| 2539 | อารีดัง | ร.ท.ภูผา | ช่อง 5 |
| 2540 | จินตปาตี | ภูมัย | ช่อง 3 |
| 2540 | บ่วงดวงใจ | เรียบ | ช่อง 3 |
| 2540 | คุณนายส้มหล่น |  | ช่อง 3 |
| 2542 | รักสุดหัวใจ | เจ้าภูผา | ช่อง 3 |
| 2542 | สามี | ราพณ์ ลิ้มวัฒนาถาวรกุล | ช่อง 3 |
| 2542 | เก้าอี้ขาวในห้องแดง | อินทร | ช่อง 3 |
| 2544 | ฉันไม่รอวันนั้น | รชา | ช่อง 3 |
| 2544 | ไม้แปลกป่า | เอก | ช่อง 3 |
| 2544 | เส้นสายลายรัก |  | ช่อง 3 |
| 2544 | สามีเงินผ่อน | นายแพทย์ศตวรรษ ศิวนารถ (หมอวรรษ) | ช่อง 3 |
| 2545 | หนูชื่อทองสร้อยค่ะ | พฤกษ์ เวียงคีรี | ช่อง 3 |
| 2545 | ต้นรักดอกงิ้ว | บุญผเรศน์ | ช่อง 5 |
| 2545 | สวัสดีคุณนาย | ชายดวงตะวัน | ช่อง 3 |
| 2547 | คุณแม่รับฝาก |  | ช่อง 3 |
| 2547 | จับสะใภ้ใส่สกุล |  | ช่อง 3 |
| 2549 | ลอดลายมังกร | แอนดี้ | ช่อง 5 |
| 2550 | ตามรอยพ่อ | ศิลา | ช่อง 9 |
| 2550 | ละอองดาว | ท่านชายสดายุ มยุรฤทธิ์ | ช่อง 5 |
| 2550 | คือสายใยแห่งรัก | เลอศักดิ์ | ช่อง 5 |
| 2552 | อยากหยุดตะวันไว้ที่ปลายฟ้า | นายพลศารทูล | ช่อง 5 |
| 2558 | ทอฝันกับมาวิน | ชนะ วัฒนศิริ | ช่องวัน |
| 2564 | แต้มรัก Mr.Lipstick | ดร.พนัส ศรีนครินทร์ | จีเอ็มเอ็ม 25 |
| 2565 | สามีเงินผ่อน | เจ้าสัวนันทพล | อมรินทร์ทีวี |
| 2567 | ในรอยทราย | มนต์ | ช่อง 7 |
| 2567 | ดวงใจเทวพรหม ตอน ลออจันทร์ | พลอากาศเอก หม่อมราชวงศ์รณพีร์ จุฑาเทพ (คุณชายพีร์) (รับเชิญ) | ช่อง 3 |
| 2567 | ใจพิสุทธิ์ | พลอากาศเอก หม่อมราชวงศ์รณพีร์ จุฑาเทพ (คุณชายพีร์) | ช่อง 3 |
| 2567 | ดุจอัปสร | พลอากาศเอก หม่อมราชวงศ์รณพีร์ จุฑาเทพ (คุณชายพีร์) (รับเชิญ) | ช่อง 3 |
| 2567 | พรชีวัน | พลอากาศเอก หม่อมราชวงศ์รณพีร์ จุฑาเทพ (คุณชายพีร์) (รับเชิญ) | ช่อง 3 |
ผลงาน > ละครซิทคอม

ปี พ.ศ. 2558 วุ่นรักพลพรรคตั้งตัว (ช่อง นาว 26/ซี สตูดิโอ) รับบท เทียน (รับเชิญ)
ผลงาน > ผลงานภาพยนตร์

คู่กรรม 2 รับบท กลินท์ หรือ โยอิจิ (คู่กับ จอย ศิริลักษณ์ ผ่องโชค) พ.ศ. 2539
ผลงาน > ผลงานละครเวที

ทึนทึก 2 (ละครเวที)2545
ทึนทึก 3 (ละครเวที)2554
ทึนทึก 4 (ละครเวที)2555
พบรัก (ละครเวที)2557
ผลงาน > รายการโทรทัศน์

สะกิดดาว ช่อง 9 อ.ส.ม.ท.
นานาน่าโชว์ ททบ.5
เวลาท้าเซียน ช่อง 3
พลพรรคนักปรุง Home Cooked ช่อง 9 เอ็มคอตเอชดี
My Cooking School 101 นิวทีวี
Good Mood Good Food อาหารดี อารมณ์ดี อมรินทร์ทีวี และช่อง TGN (คู่กับซอ จียอน)
3 ลุ้นแสน ช่อง 3
ผลงาน > งานเขียนหนังสือ

แม่ครัว 5 นาที ทีเด็ดความอร่อย
กว่าจะถึงก้นครัว
เสน่ห์ครัวฝรั่ง
Itadakimasu
Candy Man
ผลงาน > ผลงานโฆษณา

น้ำตาลลิน
คนอร์ซุปก้อน
Prego พาสต้าซอส
ผลิตภัณฑ์นม ฟอลคอน โพรเฟสชันแนล
ผลงาน > ผลงานเพลง > อัลบั้ม Time to sing the album (ปี 2540) สังกัด : BMG

ผู้ชายของเธอ
เธอคือคนสุดท้าย
ฝันไปเอง
หนุนตัก
เคียงข้างเธอ
เกลียดความผิดหวัง
ดีอยู่แล้ว
จะใช่เธอ(รึเปล่า)
พรุ่งนี้
เธอคือคนสุดท้าย
แหล่งข้อมูลอื่น

ข้อมูลของ พล ตัณฑเสถียร เก็บถาวร 2009-07-07 ที่ เวย์แบ็กแมชชีน
ออกัสตินแห่งแคนเทอร์เบอรี

| นักบุญออกัสตินแห่งแคนเทอร์เบอรี |
| --- | --- |

อัครมุขนายก
เกิด: ราวต้นคริสต์ศตวรรษที่ 6 กรุงโรม ประเทศอิตาลี
เสียชีวิต: 26 พฤษภาคม ค.ศ. 604 เมืองแคนเทอร์เบอรี เทศมณฑลเคนต์ ประเทศอังกฤษ
นิกาย: โรมันคาทอลิก อีสเทิร์นออร์ทอดอกซ์ แองกลิคัน
วันฉลอง: 27 พฤษภาคม
นักบุญออกัสตินแห่งแคนเทอร์เบอรี (อังกฤษ: Augustine of Canterbury) (ราวต้นคริสต์ศตวรรษที่ 6–26 พฤษภาคม ค.ศ. 604) เป็นนักพรตโรมันคาทอลิกคณะเบเนดิกติน ต่อมาได้รับแต่งตั้งเป็นอาร์ชบิชอปแห่งแคนเทอร์เบอรีองค์แรกเมื่อปี ค.ศ. 598 และถือกันว่าเป็น “อัครทูตเพื่อชาวอังกฤษ” (Apostle to the English) และเป็นผู้วางรากฐานของศาสนาคริสต์ในอังกฤษ
นักบุญออกัสตินเป็นรองอธิการอาราม (prior) ในกรุงโรม เมื่อสมเด็จพระสันตะปาปาเกรกอรีที่ 1 เลือกให้เป็นผู้นำในการไปเผยแพร่ศาสนาในปี ค.ศ. 595 ในบริเตนโดยมีจุดประสงค์ที่จะชักชวนให้เอเธลเบิร์ตแห่งเคนต์ (Æthelberht of Kent) เปลี่ยนมานับถือคริสต์ศาสนา การที่เลือกเคนต์คงเป็นเพราะตั้งอยู่ใกล้หลายราชอาณาจักรที่นับถือศาสนาคริสต์ในกอล และเอเธลเบิร์ตเสกสมรสกับเจ้าหญิงเบอร์ธา (Bertha of Kent) ซึ่งเป็นคริสต์ศาสนิกชนและหวังกันว่าจะมีอิทธิพลต่อพระสวามีบ้าง ก่อนที่จะเดินทางไปถึงเคนต์กลุ่มมิชชันนารีก็อยากจะหันหลังกลับแต่พระสันตะปาปาเกรกอรีก็ทรงยุให้เดินทางต่อ ในที่สุดในปี ค.ศ. 597 นักบุญออกัสตินก็ขึ้นฝั่งอังกฤษที่เทเนทและเดินทางไปเมืองหลักแคนเทอร์เบอรี
ในที่สุดเอเธลเบิร์ตแห่งเคนต์ก็ยอมรับคริสต์ศาสนาและทรงอนุญาตให้มิชชันนารีเผยแพร่คำสอนอย่างเสรีและพระราชทานที่ดินให้ก่อตั้งอารามนอกกำแพงเมือง ออกัสตินได้รับแต่งตั้งให้เป็นบิชอปแห่งอังกฤษและได้ทำการเปลี่ยนศาสนาให้แก่ข้าราชสำนักหลายคน และได้ทำการเปลี่ยนศาสนาให้กับผู้เข้าร่วมพิธีวันคริสต์มาสในปี ค.ศ. 597 เป็นจำนวนนับพัน ในปี ค.ศ. 601 สมเด็จพระสันตะปาปาเกรกอรีที่ 1 ก็ทรงส่งมิชชันนารีมาสมทบในการพยายามที่จะชักชวนให้บิชอปชาวเคลท์ยอมรับอำนาจของออกัสตินแต่ไม่สำเร็จ ในปี ค.ศ. 604 ก็มีการตั้งบิชอปคาทอลิกขึ้นทั้งที่ลอนดอนและโรเชสเตอร์ และมีการก่อตั้งสถานศึกษาเพื่อการฝึกหัดบาทหลวงและมิชชันนารีชาวแองโกล-แซกซัน หลังจากนั้นออกัสตินก็มีส่วนในการจัดการแต่งตั้งลอเรนซ์แห่งแคนเทอร์เบอรีให้สืบอำนาจต่อ ออกัสตินถึงแก่กรรมในปี ค.ศ. 604
ดูเพิ่ม

เซนต์
ชาวยิว

| יְהוּדִים‬ (เยฮ์อูดิม) |
| --- | --- |
ดาราแห่งดาวิด ซึ่งเป็นสัญลักษณ์ของชาวยิว
ประชากรทั้งหมด
14.6–17.8 ล้านคน  ประชากรเพิ่มขึ้น (รวมถึงเชื้อสายยิวทั้งหมดหรือบางส่วน):   20.7 ล้านคน  (2018, ประมาณ)
ภูมิภาคที่มีประชากรอย่างมีนัยสำคัญ
 อิสราเอล: 6,558,000–6,958,000
 สหรัฐ: 5,700,000–10,000,000
 ฝรั่งเศส: 453,000–600,000
 แคนาดา: 391,000–550,000
 สหราชอาณาจักร: 290,000–370,000
 อาร์เจนตินา: 180,000–330,000
 รัสเซีย: 172,000–440,000
 เยอรมนี: 116,000–225,000
 ออสเตรเลีย: 113,000–140,000
 บราซิล: 93,000–150,000
 แอฟริกาใต้: 69,000–80,000
 ยูเครน: 50,000–140,000
 ฮังการี: 47,000–100,000
 เม็กซิโก: 40,000–50,000
 เนเธอร์แลนด์: 30,000–52,000
 เบลเยียม: 29,000–40,000
 อิตาลี: 28,000–41,000
  สวิตเซอร์แลนด์: 19,000–25,000
 ชิลี: 18,000–26,000
 อุรุกวัย: 17,000–25,000
 ตุรกี: 15,000–21,000
 สวีเดน: 15,000–25,000
ภาษา
  ภาษาหลัก:  ฮีบรู อังกฤษ รัสเซีย ฝรั่งเศส สเปน  ภาษาในอดีต:  ยิดดิช ลาดิโน ยูดาห์อาหรับ อื่น ๆ  ภาษาศักดิ์สิทธิ์:  ภาษาฮีบรูไบเบิล ภาษาอราเมอิกไบเบิล อราเมอิกยิวบาบิโลเนีย 
ศาสนา
ยูดาห์
กลุ่มชาติพันธุ์ที่เกี่ยวข้อง
  สะมาริตัน  อื่น ๆ ลิแวนต์และชาวเซมิติก เช่น อาหรับและอัสซีเรีย  
ยิว (ภาษาฮิบรู: יהודים) หรือที่เรียกว่า ชาวยิว (อังกฤษ: Jewish people) เป็นชนชาติและกลุ่มศาสนาพันธุ์หนึ่ง ซึ่งมีเชื้อสายมาจากวงศ์วานอิสราเอลหรือชนเผ่าฮีบรูในแผ่นดินตะวันออกใกล้ยุคโบราณ ซึ่งคัมภีร์ฮีบรูได้ระบุว่า ชาวยิวเป็นชนชาติที่พระเจ้าทรงเลือกสรรที่จะอุปถัมป์ค้ำชูไว้เหนือชาติอื่น ๆ ด้วยความเชื่อว่ายิวเป็นชนชาติที่พระเจ้าทรงค้ำชูและมีศาสนายูดาห์เป็นเครื่องยึดเหนี่ยวนี้เอง ทำให้แม้ชาวยิวจะกระจัดกระจายไปในหลายดินแดน แต่ก็ยังคงความเป็นกลุ่มก้อนและมีการสืบทอดความเป็นยิวจากรุ่นสู่รุ่นอย่างไม่มีเสื่อมถอย ปัจจุบันบุคคลเชื้อสายยิวทั่วทั้งโลกมีอยู่ราว 14.4 ถึง 17.5 ล้านคน ซึ่งส่วนใหญ่อาศัยอยู่ในประเทศอิสราเอลและสหรัฐอเมริกา
บรรณานุกรม

ม.ร.ว คึกฤทธิ์ ปราโมช, ยิว. ISBN 974-9906-22-5[ระบุข้อมูลทางบรรณานุกรมไม่ครบ]
พระคริสตธรรมคำภีร์ ISBN 974-91972-7[ระบุข้อมูลทางบรรณานุกรมไม่ครบ]
Lost Gosple of Judas จากสารคดี National Geographic[ระบุข้อมูลทางบรรณานุกรมไม่ครบ]
ณัฐพล  สอนจรูญ กรมเอเชียใต้ ตะวันออกกลาง และแอฟริกา
ดูเพิ่ม

ชาวอิสราเอล
ศาสนายูดาห์
ประเทศอิสราเอล
ตระกูลรอธส์ไชล์
ฮอโลคอสต์
การคว่ำบาตรธุรกิจชาวยิวของนาซี
เปาโลอัครทูต

| นักบุญเปาโล |
| --- | --- |
นักบุญเปาโล วาดโดยปีเอโตร ดา กอร์โตนา
อัครทูตและมรณสักขี
เกิด: ประมาณ ค.ศ. 5 ทาร์ซัส
เสียชีวิต: ประมาณ ค.ศ. 67 โรม
นิกาย: โรมันคาทอลิก ออร์ทอดอกซ์ ออเรียนทัลออร์ทอดอกซ์ แองกลิคัน
วันฉลอง: 22 กุมภาพันธ์, 29 มิถุนายน (พลีชีพ), 18 พฤศจิกายน (อุทิศ)
สัญลักษณ์: ดาบและคัมภีร์
องค์อุปถัมภ์: พันธกิจ นักเทววิทยา คริสต์ศาสนิกชนต่างชาติ
นักบุญเปาโลอัครทูต (อังกฤษ: St. Paul the Apostle) หรือ นักบุญเปาโลแห่งทาร์ซัส (อังกฤษ: St. Paul of Tarsus; อิตาลี: San Paolo di Tarso) หรือ นักบุญเปาโล มาจาก ภาษากรีก “Šaʾul HaTarsi” หมายถึง “เซาโลแห่งทาร์ซัส” มาจาก “Σαουλ” “Saul” หรือ “Σαῦλος” “Saulos” หรือ “Παῦλος” “Paulos” เป็นอัครทูตมายังพวกต่างชาติ หรือที่ชาวโปรเตสแตนต์มักจะเรียกท่านว่า "อาจารย์เปาโล" (Apostle to the Gentiles) พร้อมกับนักบุญเปโตรและนักบุญยากอบผู้ชอบธรรม (James the Just), เป็นมิชชันนารีที่สำคัญที่สุดในศาสนาคริสต์ยุคแรก แต่ไม่เคยพบพระเยซูดังเช่นอัครทูตท่านอื่น ๆ ไม่มีหลักฐานใดที่กล่าวว่านักบุญเปาโลเคยพบพระองค์ด้วยตนเองก่อนที่จะถูกตรึงกางเขน ตามที่กล่าวใน “กิจการของอัครทูต” นักบุญเปาโลมานับถือศาสนาคริสต์ระหว่างที่เดินทางไปดามัสกัส จากการที่ได้เห็นพระเยซูผู้ฟื้นคืนพระชนม์ นักบุญเปาโลกล่าวว่าท่านมิได้รับพระวจนะจากมนุษย์แต่ได้รับจากพระเยซูโดยตรง
กล่าวกันว่าพันธสัญญาใหม่สิบสี่บทหรือที่เรียกว่าจดหมายของนักบุญเปาโล เขียนโดยท่านเอง แต่ใครเป็นผู้เขียนจริงก็ยังเป็นที่ถกเถียงกันอยู่ นักบุญเปาโลมักจะบอกให้ช่างเขียน (amanuensis) เขียน นาน ๆ จึงเขียนด้วยตนเอง  การรับรองว่าข้อเขียนเป็นของแท้ ผู้เขียนจดหมาย มักจะใช้ย่อหน้าที่แสดงให้เห็นว่าเป็นลายมือของนักบุญเปาโลเอง จดหมายเหล่านี้ใช้เผยแพร่ในชุมชนผู้นับถือคริสต์ศาสนา จดหมายของนักบุญเปาโลเป็นเอกสารที่สำคัญในพันธสัญญาใหม่ และในที่สุดก็กลายเป็นส่วนหนึ่งของกฎหมายศาสนจักร จดหมายของนักบุญเปาโลเชื่อกันว่าเป็นเอกสารฉบับแรกที่สุดของพันธสัญญาใหม่
ปรัชญาความคิดเห็นของนักบุญเปาโลกี่ยวกับศาสนาคริสต์เป็นความคิดเห็นที่สำคัญกว่าความคิดอื่นใดของผู้มีส่วนเขียนพันธสัญญาใหม่ อิทธิพลความคิดเห็นของนักบุญเปาโลอาจจะเห็นได้จากปรัชญาของนักบุญออกัสตินแห่งฮิปโปไปจนถึงความขัดแย้งระหว่างนักเทววิทยาก็อตสชอลค (Gottschalk) และฮิงมาร์แห่งรีมส์ (Hincmar of Reims) หรือ ระหว่าง ลัทธิทอมัสของนักบุญโทมัส อควีนาส กับลัทธิโมลินา (Molinism) ของลุยส์ โมลินา (Luis Molina) เป็นต้น
สถานีศรีนครินทร์ 38

สถานีศรีนครินทร์ 38 (อังกฤษ: Srinagarindra 38 station; รหัส: YL14) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนศรีนครินทร์ในพื้นที่เขตประเวศ กรุงเทพมหานคร
ที่ตั้ง

สถานีศรีนครินทร์ 38 ตั้งอยู่เหนือถนนศรีนครินทร์ บริเวณปากซอยศรีนครินทร์ 38 (หมู่บ้านมิตรภาพ) ในพื้นที่แขวงหนองบอน เขตประเวศ กรุงเทพมหานคร
รายละเอียด > รูปแบบ

ชานชาลาด้านข้าง กว้าง 20 เมตร ยาว 110 เมตร ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง
รายละเอียด > ทางเข้า–ออก

ประกอบด้วยทางขึ้น–ลงปกติ ได้แก่
1 ซอยศรีนครินทร์ 43 (บันไดเลื่อน)
2 ซอยศรีนครินทร์ 45 (ลิฟต์)
3 ซอยศรีนครินทร์ 38 (ลิฟต์)
4 หมู่บ้านแกรนด์ บางกอก บูเลอวาร์ด ศรีนครินทร์ (บันไดเลื่อน)
จุดรวมพลอยู่ที่ทางออก 2 บริเวณหน้าปากซอยศรีนครินทร์ 45 และทางออก 4 หมู่บ้านแกรนด์ บางกอก บูเลอวาร์ด ศรีนครินทร์
รายละเอียด > แผนผัง

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 1 | สายสีเหลือง มุ่งหน้า สำโรง (สวนหลวง ร.9) |
| U3 ชานชาลา  | ชานชาลา 2 | สายสีเหลือง มุ่งหน้า ลาดพร้าว (ศรีนุช) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า  |
| G ระดับถนน  | – | ป้ายรถประจำทาง, ซอยศรีนครินทร์ 43, ซอยศรีนครินทร์ 45, ซอยศรีนครินทร์ 38, หมู่บ้านแกรนด์ บางกอก บูเลอวาร์ด ศรีนครินทร์ |
รายละเอียด > สิ่งอำนวยความสะดวก

ลิฟต์สำหรับผู้สูงอายุและผู้พิการไปยังชั้นขายบัตรโดยสารและชานชาลา จากทางเท้าทั้ง 2 ฝั่ง
สถานที่ใกล้เคียง

คลองตาสาด
คลองขุนสกล
หมู่บ้านแกรนด์ บางกอก บูเลอวาร์ด ศรีนครินทร์
ไดนาสตี้ ไทล์ท้อป ศรีนครินทร์
แม็คโคร ฟูดเซอร์วิส ศรีนครินทร์
รถโดยสารประจำทาง

เส้นทางที่มีรถรองรับวีลแชร์
รถโดยสารประจำทาง > องค์การขนส่งมวลชนกรุงเทพ

| สายที่ | เขตการเดินรถที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- | --- |
| 145  | 3 (กปด.33) |  อู่แพรกษาบ่อดิน |  สถานีขนส่งผู้โดยสารกรุงเทพ (จตุจักร) | รถโดยสารประจำทางปรับอากาศสีฟ้า (ใช้แก๊สธรรมชาติ) | ขสมก. |  |
| 145 | 3 (กปด.33) |  อู่แพรกษาบ่อดิน |  สถานีขนส่งผู้โดยสารกรุงเทพ (จตุจักร) | รถโดยสารประจำทางสีครีม–แดง | ขสมก. | รถบริการตลอดคืน |
| 145 | 3 (กปด.33) |  เมกาบางนา |  สถานีขนส่งผู้โดยสารกรุงเทพ (จตุจักร) | รถโดยสารประจำทางสีครีม–แดง | ขสมก. |  |
| 206 | 3 (กปด.33) |  เมกาบางนา | มหาวิทยาลัยเกษตรศาสตร์ | รถโดยสารประจำทางสีครีม–แดง | ขสมก. |  |
| 206 | 3 (กปด.33) |  เมกาบางนา | มหาวิทยาลัยเกษตรศาสตร์ | รถโดยสารประจำทางปรับอากาศสีส้ม (ยูโรทู) | ขสมก. |  |
| 207 (3-21) | 3 (กปด.33) | มหาวิทยาลัยรามคำแหง วิทยาเขตบางนา | มหาวิทยาลัยรามคำแหง | รถโดยสารประจำทางสีครีม–แดง | ขสมก. |  |
| 3-26E  | 3 (กปด.33) | สถาบันการแพทย์จักรีนฤบดินทร์ | โรงพยาบาลรามาธิบดี | รถโดยสารประจำทางปรับอากาศสีฟ้า (ใช้แก๊สธรรมชาติ) | ขสมก. |  |
รถโดยสารประจำทาง > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 133 (3-15)  | เคหะบางพลี |  บีทีเอสเอกมัย | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สันติมิตรขนส่ง (เครือไทยสมายล์บัส) |  |
| 3-27  |  ท่าน้ำปู่เจ้าสมิงพราย | สวนสยาม | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 3-34  | บางนา | นิคมอุตสาหกรรมลาดกระบัง | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.เอ็กซา โลจิสติกส์ (เครือไทยสมายล์บัส) |  |
| 1013 |  หัวตะเข้ | พาราไดซ์พาร์ค | รถโดยสารประจำทางปรับอากาศขนาดเล็กสีขาว–แดง | บจก.ลาดกระบังขนส่ง |  |

| ถนนศรีนครินทร์> สายที่.รถสองแถว | ถนนศรีนครินทร์> ต้นทาง.รถสองแถว | ถนนศรีนครินทร์> ปลายทาง.รถสองแถว | ถนนศรีนครินทร์> หมายเหตุ.รถสองแถว |  |
| --- | --- | --- | --- | --- |
| 1013 (2) | ซีคอนสแควร์ | พระโขนง |  |  |
| 1013 (4) | พาราไดซ์พาร์ค | พระโขนง |  |  |
| 1013 (5) | พาราไดซ์พาร์ค | ประเวศ |  |  |
| 1013 (9) | พาราไดซ์พาร์ค | แม็กซ์แวลูพัฒนาการ |  |  |
| 1013 (11) | เมกาบางนา | เออาร์แอลหัวหมาก |  |  |
แหล่งข้อมูลอื่น

โครงการรถไฟฟ้าสายสีเหลือง ช่วงลาดพร้าว-สำโรง เว็บไซต์อย่างเป็นทางการ
| ด ค ก สถานีของรถไฟฟ้ามหานคร สายนัคราพิพัฒน์ |
| --- | --- |
ลาดพร้าว–สำโรง:  ลาดพร้าว   ภาวนา  โชคชัย 4  ลาดพร้าว 71  ลาดพร้าว 83  มหาดไทย  ลาดพร้าว 101  บางกะปิ  แยกลำสาลี  ศรีกรีฑา  หัวหมาก   กลันตัน  ศรีนุช  ศรีนครินทร์ 38  สวนหลวง ร.9  ศรีอุดม  ศรีเอี่ยม  ศรีลาซาล  ศรีแบริ่ง  ศรีด่าน  ศรีเทพา  ทิพวัล  สำโรง
การเลือกตั้งสมาชิกสภาผู้แทนราษฎรจังหวัดลพบุรี เขต 4 แทนตำแหน่งที่ว่าง พ.ศ. 2556

การเลือกตั้งซ่อมสมาชิกสภาผู้แทนราษฎรเขต 4 ลพบุรี พ.ศ. 2556 เป็นการเลือกตั้งสมาชิกสภาผู้แทนราษฎรจังหวัดลพบุรี ภายหลังจากศาลฎีกาแผนกคดีเลือกตั้งมีคำสั่งให้มีการเลือกตั้งใหม่ เนื่องจากเห็นว่าการเลือกตั้งในปี พ.ศ. 2554 มิได้เป็นไปโดยสุจริตและเที่ยงธรรม
ที่มา

คณะกรรมการการเลือกตั้ง (กกต.) ยื่นคำร้องต่อศาลฎีกาแผนกคดีเลือกตั้งขอให้มีคำสั่งให้มีการเลือกตั้งสมาชิกสภาผู้แทนราษฎรจังหวัดลพบุรี เขตเลือกตั้งที่ 4 ใหม่ เนื่องจากมีหลักฐานอันควรเชื่อได้ว่านายสุบรรณ จิระพันธุ์วาณิช อดีตนายกองค์การบริหารส่วนจังหวัดลพบุรี ซึ่งในขณะนั้นเป็นเจ้าหน้าที่ของรัฐ ได้อาศัยตำแหน่งหน้าที่ของตนกระทำการแจกแว่นตาแก่ประชาชนเพื่อจูงใจให้ผู้มีสิทธิเลือกตั้งลงคะแนนเสียงให้แก่นายเกียรติ เหลืองขจรวิทย์ อันเป็นการฝ่าฝืนพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 มาตรา 53 และ 57 มีผลให้การเลือกตั้งมิได้เป็นไปโดยสุจริตและเที่ยงธรรม
ศาลฎีกาแผนกคดีเลือกตั้งพิเคราะห์แล้ว เห็นว่า นายสุบรรณ จิระพันธุ์วาณิช  นายกองค์การบริหารส่วนจังหวัดลพบุรีในขณะนั้นเป็นผู้ให้การสนับสนุนนายเกียรติให้มาสมัครรับเลือกตั้งเป็น สมาชิกสภาผู้แทนราษฎรจังหวัดลพบุรี พรรคภูมิใจไทย โดยนายสุบรรณได้พูดผ่านเครื่องขยายเสียงต่อหน้าประชาชนได้ความว่า ให้ช่วยเลือกคนของนายสุบรรณแล้วจะมีงบประมาณที่ ตำบลเกาะรังและตำบลซับตะเคียน อำเภอชัยบาดาล จังหวัดลพบุรี เพื่อจะได้มีงบประมาณนำมาซื้อของแจกชาวบ้านอีก ดังนั้น ถ้อยคำของนายสุบรรณดังกล่าว ทำให้เข้าใจได้ทันทีว่า นายสุบรรณต้องการให้ประชาชนที่มารับแจกแว่นตาลงคะแนนเลือกตั้งให้แก่ นายเกียรติเพื่อให้ได้เป็นสมาชิกสภาผู้แทนราษฎรจังหวัดลพบุรี เขต 4 แม้ว่า ขณะที่มีการแจกแว่นสายตาทั้งสองตำบลนั้น นายเกียรติจะไม่อยู่ด้วยก็ตาม
กรณีปรากฏหลักฐานอันควรเชื่อได้ว่าการที่นายสุบรรณพูดในโครงการแจกแว่นสายตาเพื่อจูงใจให้ผู้ที่มารับแจกแว่นสายตาไปลงคะแนนเสียงเลือกตั้งสมาชิกสภาผู้แทนราษฎรให้นายเกียรติ เป็นการฝ่าฝืนมาตรา 53 (1), 57 วรรคหนึ่ง แห่งพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 ทำให้การเลือกตั้งนั้มมิได้เป็นไปโดยสุจริตและเที่ยงธรรม จึงมีคำสั่งให้มีการเลือกตั้งสมาชิกสภาผู้แทนราษฎรจังหวัดลพบุรี เขตเลือกตั้งที่ 4 ใหม่ แทนนายเกียรติ เหลืองขจรวิทย์ ในวันที่ 28 ธันวาคม พ.ศ. 2555
คณะกรรมการการเลือกตั้งจึงได้กำหนดให้วันเสาร์ที่ 9 กุมภาพันธ์ พ.ศ. 2556 เป็นวันเลือกตั้ง และได้กำหนดวันรับสมัครเลือกตั้งในระหว่างวันที่ 22 มกราคม - 26 มกราคม พ.ศ.  2556  และกำหนดจัดให้มีการเลือกตั้งล่วงหน้าในวันที่ 2 กุมภาพันธ์ พ.ศ. 2556
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| การเลือกตั้งซ่อมสมาชิกสภาผู้แทนราษฎรเขต 4 ลพบุรี พ> ศ. 2556.พรรค | การเลือกตั้งซ่อมสมาชิกสภาผู้แทนราษฎรเขต 4 ลพบุรี พ> ศ. 2556.พรรค | การเลือกตั้งซ่อมสมาชิกสภาผู้แทนราษฎรเขต 4 ลพบุรี พ> ศ. 2556.ผู้สมัคร | การเลือกตั้งซ่อมสมาชิกสภาผู้แทนราษฎรเขต 4 ลพบุรี พ> ศ. 2556.คะแนนเสียง | การเลือกตั้งซ่อมสมาชิกสภาผู้แทนราษฎรเขต 4 ลพบุรี พ> ศ. 2556.% | การเลือกตั้งซ่อมสมาชิกสภาผู้แทนราษฎรเขต 4 ลพบุรี พ> ศ. 2556.± |
| --- | --- | --- | --- | --- | --- |
|  | เพื่อไทย   | พหล วรปัญญา (1) | 49,146 | 56.13 | +20.27 |
|  | ภูมิใจไทย   | เกียรติ เหลืองขจรวิทย์ (3)* | 36,994 | 42.25 | +0.84 |
|  | ครูไทยเพื่อประชาชน  | สมจิตร พุทธรักษา (2) | 1,415 | 1.61 | - |
| บัตรดี | บัตรดี | บัตรดี | 87,555 | 95.05 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 2,353 | 2.55 | – |
| บัตรเสีย | บัตรเสีย | บัตรเสีย | 2,209 | 2.40 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 92,117 | 66.19 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 139,161 | 100.00 | — |
: เพื่อไทย   ได้ที่นั่งจาก ภูมิใจไทย  
ภายหลังมติการประชุมครั้งที่ 18/2556 เมื่อวันที่ 19 กุมภาพันธ์ พ.ศ. 2556 คณะกรรมการการเลือกตั้งจึงประกาศให้นายพหล วรปัญญา สังกัดพรรคเพื่อไทย เป็นสมาชิกสภาผู้แทนราษฎรจังหวัดลพบุรี เขตเลือกตั้งที่ 4
แหล่งข้อมูล

| ด ค กจังหวัดลพบุรีในการเลือกตั้งสมาชิกสภาผู้แทนราษฎรไทย |
| --- | --- |
เลือกตั้งทั่วไป:  กุมภาพันธ์ 2500  ธันวาคม 2500  2512  2518  2519  2522  2526  2529  2531  มีนาคม 2535  กันยายน 2535  2538  2539  2544  2548  2550  2554  2562  2566 
เลือกตั้งซ่อม:  เขต 1 2552  เขต 4 2556
เทศมณฑลทางพิธีการของอังกฤษ

| เทศมณฑลและเขตพื้นที่ เพื่อวัตถุประสงค์ของเลฟเทนันซี |
| --- | --- |
หรือเรียกว่า เทศมณฑลทางพิธีการ เขตเลฟเทนันซี
  นอร์ทัมเบอร์แลนด์ เดอรัม แลงคาเชอร์ เชชเชอร์ ดาร์บิฯ นอตทิงแฮมฯ ลิงคอล์นเชอร์ เลสเตอร์ฯ สแตฟฟอร์ดฯ ชรอปเชอร์ วอริกฯ นอร์แทมป์ตันฯ นอร์ฟอล์ก ซัฟฟอล์ก เอสเซกซ์ ฮาร์ตฟอร์ดฯ เบดฟอร์ดฯ บักกิงแฮมฯ ออกซฟอร์ดฯ กลอสเตอร์ฯ ซัมเมอร์เซต วิลต์เชอร์ บาร์กเชอร์ เคนต์ เซอร์รีย์ แฮมป์เชอร์ ดอร์เซต เดวอน คอร์นวอลล์ เฮริฟอร์ดฯ วุร์สเตอร์ฯ บริสตอล อีสต์ไรดิงออฟยอร์กเชอร์ รัตแลนด์ เคมบริดจ์ฯ เกรเทอร์ลอนดอน ไม่ได้แสดงในแผนที่: นครลอนดอน ไทน์และเวียร์ คัมเบรีย นอร์ทยอร์กเชอร์ เซาท์ยอร์กฯ เวสต์ยอร์กฯ เกรเทอร์แมนเชสเตอร์ เมอร์ซีย์ไซด์ อีสต์ซัสเซกซ์ เวสต์ซัสเซกซ์ ไอล์ออฟไวต์ เวสต์มิดแลนส์ 
หมวดหมู่: เขตเลฟเทนันซี (Lieutenancy area)
ที่ตั้ง: ประเทศอังกฤษ
จำนวน: 48 แห่ง
ประชากร: 8,000–8,167,000 คน
พื้นที่: 3–8,611 ตร.กม.
ความหนาแน่น: 62–4,806 คน/ตร.กม.
เทศมณฑลและเขตพื้นที่เพื่อวัตถุประสงค์ของเลฟเทนันซี (อังกฤษ: counties and areas for the purposes of the lieutenancies) หรือเรียกอีกอย่างหนึ่งว่า เขตเลฟเทนันซีของอังกฤษ (อังกฤษ: lieutenancy areas of England) หรือเรียกอย่างไม่เป็นทางการว่า เทศมณฑลทางพิธีการ (อังกฤษ: ceremonial counties) เป็นเขตพื้นที่ในประเทศอังกฤษที่ได้รับการกำหนดให้อยู่ในความปกครองของลอร์ดเลฟเทนันต์ (ผู้แทนพระองค์)
ตามกฎหมายแล้ว เขตพื้นที่ในอังกฤษรวมทั้งในเวลส์และสกอตแลนด์ ได้รับการจำกัดความโดยพระราชบัญญัติเลฟเทนันซี ค.ศ. 1997 ว่าเป็น "เทศมณฑลและเขตพื้นที่เพื่อวัตถุประสงค์ของผู้แทนพระองค์ในบริเตนใหญ่" ซึ่งแตกต่างจากเขตพื้นที่ที่ใช้ในการปกครองส่วนท้องถิ่น นอกจากนี้ ยังเรียกแบบไม่เป็นทางการได้อีกว่า "เทศมณฑลทางภูมิศาสตร์" เพื่อแยกความแตกต่างออกจากเทศมณฑลประเภทอื่น ๆ ของอังกฤษ